احمد هادی مقصودی

احمد هادی نظام‌الدین اوغلو مقصودی (تاتار تورکجه‌سی: Әхмәтһади Низаметдин улы Максуди) بؤیوک یازیچی، سیاستچی و کیتاب یایینچی‌سی و آدلین تاتار مۆعلیم دیر. احمد هادی مقصودی قازان شهرینده ایلک تاتار تورکجه‌سینده اوْلان کیتابخانانی (کیتابخانه‌یی ایسلامیه) اساس قویانلاردان تانینیر.
 یاشاییش 
احمد هادی مقصودی ۱۸۶۸-جی میلادی ایلین سپتامبر آیینین ایگیرمی سککیزینده تاتاریستانین داش‌سوسوندا (حاضیرکی بیک‌تاو رایونوندا) کند مولّاسی اوْلان نظام‌الدین مقصودی عایله‌سینده آنادان اولدی. بۇ عایله‌ده تورک ادبیاتینین ایکی پارلاق اوْلدوزی اوْلان احمد هادی مقصودی و صدری مقصودی دوغولوب‌دورلار.

احمد هادی باشدا اؤز کندینین مسجیدینده آتاسینین یانیندا تحصیل آلیب، ۱۸۸۱-جی میلادی ایلده قازانا گلیب، بۇ شهرین آدلین علّامیه مدرسه‌سینده سککیز ایل تحصیله دوام وئردی. اوخوماق بیتندن سوْنرا ۱۸۹۰-جی ایله ۱۸۹۲-جی ایللر آرسیندا علّامیه مدرسه‌سینده مۆعلّیملیک ائدیب، مدرسه سیستمینده جیدّی دگیشیلمه‌لرین گرک اولماغین آنلایاندان سوْنرا سؤزلر نئجه ائشیدیلیر اؤجور یازیلمالی‌دیر فیکرین‌دن فایدالانیب مۆعلّیمی اوّل کیتابین یازدی.

احمد هادی مقصودی تاتار مکتب و مدرسه‌لری اۆچون ۳۰دان آرتیق دینی و فنی درسلیکلر یازیب‌دیر و هر بیریسی ایکی دن آلتی کزه‌جه یئنی‌دن باسیلیب یاییلیبلار. سوْنرالار بؤیوک تاتار دیل عالیمی جمال ولیدی، مقصودی‌نین تورکی صرف، تورکی نحو و شیفاهیه کیتابلارینا یوخاری دگر وئریب و بئله سؤیله‌ییب‌دیر:

اونون کیتابلاریندان اوْلان موعلّیمی اوّل و عیبادتی ایسلامیّه درسلیکلری عرب دیلینه ترجومه اوْلوب و میصرده درسلیک عنوانیندا ایشلنیب‌دیر.
 بیرده باخ 
صدری مقصودی
 قایناقلار 



تورک یازیچی‌لار
بؤلمه:تاتار سیاستچی‌سی
بؤلمه:تاتار یازیچی‌سی
تاتارستان عالم‌لری
بؤلمه:تاتارلار
روسیه مسلمانلاری